जनरल रावत ने पाकिस्तान को कोई धमकी नहीं दी थी। लेकिन पाकिस्तानी मीडिया ने इसे धमकी के तौर पर पेश किया। पाक सेना के प्रवक्ता मेजर जनरल आसिफ गफूर ने कहा कि पाकिस्तान के पास भारतीय धमकी के खिलाफ विश्वसनीय न्यूक्लियर डेटेरेंस है। पाकिस्तान के पास व्यावसायिक सेना है और वो जिम्मेदार और लचीला परमाणु राष्ट्र है और भारत को किसी भ्रम में नहीं रहना चाहिए। पाकिस्तान के पूर्व रक्षा और वर्तमान विदेश मंत्री और बात-बात पर न्यूक्लियर बम की धमकी देने वाले ख्वाजा आसिफ ने जनरल रावत के बयान को गैरजिम्मेदाराना बताते हुए कहा कि वो तो परमाणु युद्ध के लिए निमंत्रण दे रहे हैं। अगर उनकी यही इच्छा है तो वो हमारे संकल्प की परीक्षा ले सकते हैं। उनकी शंकाएं आसानी से दूर हो जाएंगी।